Møteprotokoll

Snertingdal menighetsråd 2023-2027

|  |  |
| --- | --- |
| Møtedato: | 07.08.2024 kl. 19:00 |
| Møtested: | Peisestua |
| Arkivsak: | 23/05486 |
|  |  |
| Til stede:  | Kjell Josef Skundberg, Eli Aalseth, Ole Wilhelm Skundberg, Anne Beate Skiaker, Ole Jakob Rustad, Liv Anne Lisbakken Normann, Hege Breang |
|  |  |
| Møtende varamedlemmer: | Liv Jorunn Ødegård, Arne Fladsrud |
|  |  |
| Forfall:  | Sokneprest Berit Rinde |
|  |  |
|  |  |
| Protokollfører: | Hege Breang |
|  |  |

|  |  |
| --- | --- |
| **SAKSLISTE** | Side |
| **Godkjenning av innkalling og saksliste** |
| **Godkjenning av protokoll** |
| **Saker til behandling** |
| [40/24](#CaseRef347647) | Felles saksfremlegg for alle menighetene ang fremtidens kirke i Gjøvik kirkekommune | 2 |
| [41/24](#CaseRef348286) | Underutvalgenes første møter | 4 |
| [42/24](#CaseRef348278) | Menighetsbasar 2024 | 4 |
| [43/24](#CaseRef348087) | Tidspunkt forordnede gudstjenester | 7 |
| **Orienteringssaker** |
| [44/24](#CaseRef348288) | Konfirmasjon 2024 | 8 |
| [45/24](#CaseRef347539) | Orienteringer august | 9 |
| **Eventuelt** |
|  |  |  |

Sted 22.10.2024

|  |  |
| --- | --- |
| Kjell Josef SkundbergLeder | Hege BreangSekretær |

Godkjenning av innkalling og saksliste

Innkalling og saksliste er godkjent

Godkjenning av protokoll

Protokoll fra 5.juni er godkjent

Saker til behandling

40/24 Felles saksfremlegg for alle menighetene ang fremtidens kirke i Gjøvik kirkekommune

|  |  |  |
| --- | --- | --- |
| Behandlet av | Møtedato | Saknr |
| 1 Snertingdal menighetsråd 2023-2027 | 07.08.2024 | 40/24 |

**Saksorientering**

**Hvordan gjøre hverdagene bedre for flere?**

Med disse ordene innledes et felles saksfremlegg for alle menighetene angående fremtidens kirke i Gjøvik kirkekommune.

I snart 10 år har det kommet ulike initiativ til hva man kan gjøre for å

* Få flere til å komme på gudstjenester
* Få flere til å komme på andre arrangementer i kirkene / kirkelig regi
* Synliggjøre kirkas mange tilbud
* Skape nye møteplasser
* Skape bedre samarbeid mellom menighetene
* +++

På noen områder har man fått til noe, men de helt store endringene har det ikke blitt. Hva det skyldes er vanskelig å si. Noen få tanker om det kan være

* Menighetene er *egentlig* fornøyd med slik det er
* Man er redd for å ødelegge det man har i jakten på å skape noe nytt
* Vi har ikke de tilbudene folk trenger / ønsker
* Vi er ikke flinke nok til å markedsføre alle tilbudene vi har
* Vi er i for stor grad opptatt å skape et behov hos publikum enn å finne ut – og dekke – et behov.
* Som organisasjon (mh-råd / fellesråd / ansatte) er vi i ferd med å byråkratisere kirka, slik at vi mister de naturlige og spontane møtepunktene 100% drevet av, for og med frivillige

Hva hver enkelt person legger i «Fremtidens kirke i Gjøvik» er nok veldig ulikt:

* Noen tenker på «sin» menighet – noen tenker på tvers av menigheter
* Noen tenker at «fremtiden» er i denne rådsperioden –noen kanskje lenger, og andre tenker nok et mye lengre tidsperspektiv (et evighetsperspektiv)
* Noen tenker på kirke som «bygningen kirke» – andre tenker på kirke som trossamfunn / menighetsfelleskap
* Noen tenker å skape nytt – andre tenker å bevare det vi har
* Noen tenker store, gode tanker – noen tenker små, gode tanker
* Det som dukker opp av ideer er ikke nødvendigvis kritikk av dem man har eller av har hatt. Viktig å være åpen for nytenking uten å være redd for å miste det man har.
* Hvis det ikke gjøres noe drastisk, er det relativt tomt i kirkene om 20 år.
* Kirka er ikke samme naturlige samlingspunktet i hverdagssamfunnet nå som før.
* Av kirkas ca 3.5 mill. medlemmer, er det få som deltar på kirkevalget og få som går regelmessig på gudstjeneste. Sett med positive øyne: Kirka har et stort potensial!
* Kirka må være der folk er
* Frivillighet / tilhørighet / ansvar henger tett sammen
* Ta vare på kreativitet og gode ideer. «Reformer må komme nedenifra»

21. mai 2024 ble det avholdt møte for ledere og nestledere i menighetsrådene i Gjøvik kirkekommune. Formålet med møtet var å drøfte Fremtidens kirke og biskopens 15 utfordringspunkter. Disse sakene kan enkelt sees opp mot hverandre; Biskopens utfordringspunkter kan være et konkret sted å starte arbeidet mot Fremtidens kirke.

I møtet 21. mai ble punkt 1-4 trukket fram som punkter for arbeid i menighetsrådene. Disse går i korte trekk ut på å se på hva som finnes av planer, og hvordan disse kan revideres / utvikles. I august-møtene bør menighetsrådene derfor få en oversikt over hva som finnes av planer, og begynne arbeidet med å konkretisere planene. Hva gjør vi i dag, og hva ønsker vi å gjøre i morgen. Det kan også være aktuelt å tenke på hvilke «lokale krefter» det er ønskelig å involvere i de ulike aktivitetene.

**Utfordringer til menighetsrådet:**

1. Hvordan kan vi finne ut hva de som *ikke* oppsøker kirka / kirkas aktiviteter trenger / ønsker?
2. Hvilke lokale lag og foreninger i menigheten kan menighetsrådet spille på lag med / samarbeide med?
3. Hva kan vi som menighet sammen med andre aktører tilby av møteplasser og aktiviteter?

Punktene over kan sees i sammenheng med Bibelens utfordring om «Nestekjærlighet» og «Lys i verden»

Saksbehandler foreslår at hvert enkelt rådsmedlem få utdelt et ark med utfordringene som er gjengitt i forslag til vedtak. På arket skriver hver enkelt ned det de har av forslag. På den måten vil alle få sagt sitt uten å bli forstyrret. Denne måten å ha idedugnad på er blitt gjort tidligere med god suksess.

**Forslag til vedtak**

Snertingdal menighetsråd svarer utfordringene som er gitt i saksfremlegget.

Saksbehandler sammenstiller tilbakemeldingene og setter opp saken på et seinere møte. Der vil også tilbakemeldingene fra de andre menighetsrådene bli tatt med.

Møtebehandling

Saksbehandler deler ut ark og penner slik at det er mulighet for å skrive ned egne forslag og tanker. Rådet starter drøfting og velger heller å ta saken i plenum.

Bygda er ikke stor, det er allerede mange aktivitetene som foregår. Viktig å beholde det man har, men satse på *ting* for bygda. En såkalt *felleskalender* er for mange år siden prøvd. Formålet var at den skulle inkludere alle typer arrangementer som foregikk i bygda. Snertingdal har nå en egen hjemmeside med aktivitetskalender: [AKTIVITETSKALENDER – snertingdal.no](https://www.snertingdal.no/contact/) Arrangementer kan sendes til snertingdal.nettside@gmail.com for å få de lagt inn i systemet.

Det er viktig at tiden brukes på de aktivitetene som allerede er, ikke lage flere, men bygge oppunder det som fungerer.

Punkter fra drøftingen:

* Flettes koret inn i aktivitetene i bygda, under cup eller andre arrangement.
* Barnekor
* Mye skjer i hverdagen for de foresatte, dette må også tas hensyn til
* Tilbud som ikke forplikter kan være aktuelt, siden andre aktiviteter fort kan gi konsekvenser for folkets hverdagsrutiner
* Aktiviteter som både er for unger og voksne er en utfordring
	+ Møtes for å synge sammen, foreldre, voksne og barn
* Hva fungerer andre steder?
* Hva med innslag av leikarring/ riverdanse. Bevegelse til musikk. Sport er ikke for alle, men bevegelse, gjerne med instruktør fenger mange.
* Kaffeservering, sitte og snakke sammen, synge sammen, være en møteplass.
* Vanlig gudstjeneste kan oppleves kjedelig
* Kanskje skal menigheten ha arrangementer i hallen, eller andre lokaler i bygda. Er det lettere å folk til andre lokaler?
* Kirka er ønsket som en *base*
* Det er viktig å ufarliggjøre kirka, senke terskelen
* Kirka ønsker å *treffe* ungdommen i dalen
	+ Hva med å få med prest, og eller også trosopplærer til å bidra i klubben en kveld eller to i måneden. Klubben er under oppbygging i Snertingdal.
	+ Lupy jobber tett på konfirmantene
	+ Hva med å invitere, foresatte og konfirmanter/ barn. Da får man to generasjoner som man kan gi gode verdier.
* Hvem som gjør hva, er viktig. Presten er nærmest konfirmantene.
* Man ser ofte at der det gjøres suksess, er det en person som brenner for aktiviteten «bak». Det skal til noen ildsjeler, men hvordan oppdage dem.
* Bruke konfirmantenes dag, når de først er i kirka. Invitere Lupy og trosopplærer. Samtidig invitere foresatte, for å bare drikke kaffe, eller drodle rundt det å være foreldre. Spørre de, -hva ønskes, hva savnes?

Bedehussangkveld. Her var det veldig gode tilbakemeldinger, godt oppmøte, og er på agendaen for soknet

Vedtak

Snertingdal menighetsråd har drøftet saken, og poengterer at det som allerede *er aktivisert-* støttes videre. Ønsket om å få med flere ungdom og foreldre til kirka står i høysetet.

Liv Anne Normann, Liv Jorunn Ødegård og Ole Jakob Rustad drøfter seg imellom og kommer eventuelt med forslag rundt aktiviteter, disse formidles til saksbehandler eller tas opp ved neste behandling av saken.

Saksbehandler sammenstiller tilbakemeldingene som kom opp under møte-behandlingen og setter opp saken på et seinere møte. Der vil også tilbake-meldingene fra de andre menighetsrådene bli tatt med.

41/24 Underutvalgenes første møter

|  |  |  |
| --- | --- | --- |
| Behandlet av | Møtedato | Saknr |
| 1 Snertingdal menighetsråd 2023-2027 | 07.08.2024 | 41/24 |

**Saksorientering**

Utvalgene har hatt sine første møter.

* Trosopplæringsutvalget hadde møte 30.mai hvor Liv Anne ble valgt til leder
* Kirkemusikkutvalget hadde sitt møte 25.juni, referat ligger vedlagt, samt uttalelse fra organist, Inger Schiager. Er det valgt leder for utvalget?
* Diakoniutvalget har hatt sitt første møte, det ble ikke valgt leder i møtet. Vedlagt ligger e-post som refererer fra møtet. Her er det ønske om en drøfting med rådet, og utvalget oppfordres til å legge frem saken i møtet.

**Drøftingssak**

Snertingdal menighetsråd drøfter saken og kommer frem til følgende:

Møtebehandling

Kirkemusikkutvalget:

Endringen i det reviderte referatet fra utvalget ble endret *til* møtet, - og ble lest opp av Ole Jakob Rustad, som referent og leder av utvalget. Om ny organist skal forespørres om å være med i utvalget, tas opp på et senere tidspunkt. Andre punkter:

* Oppfordrer til åpen kirke sommertid
* Seegård kirke egner seg meget godt til konserter
	+ Bruke de lokale bygdemusikerne
	+ Flere har flyttet ut, hva med å invitere de tilbake for å holde konsert?

Diakoniutvalget:

Formiddagskomiteen er godt fornøyd med samarbeid og kommunikasjon med diakonihuset og de får hjelp når de spør. Menighetsrådet eniges at de vil invitere komiteen og diakoniutvalget for å høre mer om deres arbeid som legges ned for menigheten og samtidig drøfte fremtidig ønsker og behov.

Vedtak

Snertingdal menighetsråd drøfter saken og kommer frem til følgende:

Inviterer diakoniutvalg og formiddagstreffkomiteen til første sak i menighetsrådsmøte 4.september kl.1900

Det reviderte referatet fra kirkemusikkutvalget legges inn i innkallingen til dette møtet, før det legges på nettsiden.

Saksbehandler legger inn kr 20 000,- ved honorarer ved kirkemusikk i forslaget til årsbudsjettet 2025, samt at kr 5 000,- for stemming av piano legges under 10-felles.

42/24 Menighetsbasar 2024

|  |  |  |
| --- | --- | --- |
| Behandlet av | Møtedato | Saknr |
| 1 Snertingdal menighetsråd 2023-2027 | 07.08.2024 | 42/24 |

**Saksorientering**

Menighetsbasaren i Snertingdal er i år søndag 27.oktober kl.1600. Det er ennå en god stund til, men det en fordel å starte med oppgavefordeling i dette møtet. Basaren er en god inntektskilde for menigheten, som i 2023 samlet inn kr 54 743,-

Under er en sjekkliste:

* Annonsering i menighetsbladet
* Kunngjøringer av basaren i gudstjenesten, facebook og snertingdal.no
* Forespørre gevinster (fordel gjerne i møtet)
* Innkjøp av gaver (og gavekort (i 2023 ca. kr 5 000,-)
* Gevinstene leveres inn en hel uke før basaren da disse skal nummereres og føres opp i en liste
* Innkjøp av loddbøker og fylle ut disse med:
	+ kr 10,- pr. lodd
	+ nummerer bøkene med selgerens navn
	+ gevinstliste
	+ Vippsnummer 761574 («Basar Snertingdal menighet»)
	+ dato for trekning
* Rode-fordeling. Egen liste kan tas med for utfylling i neste møte
* Kakebakere
* Pyntegruppe
* Menighetsrådsmedlemmer oppfordres til å ta imot innkomne gaver
* Hvordan gjøre trekning av gevinster?

Av tidligere erfaringer er det fint å ha en person som er såkalt «primus motor» for basaren, og anbefaler at en har denne rollen også i år. Tidligere har denne skrevet ned liste over hvem som er givere av hva, nummerere gevinster og fordeler oppgavene nevnt over blant frivillige/ menighetsråd.

Biri Snertingdal kantori har som tradisjon å stille, og kommer med et endelig svar når de har hatt sitt styremøte i midten av august.

**Forslag til vedtak**

Snertingdal menighetsråd vedtar følgende for menighetsbasaren 2024:

Innkjøp av gaver og avtaler med saksbehandler om avhenting av bankkort på kirkekontoret:

Forespør gaver:

* Alle i menighetsrådet(?)

Loddselgere:

* Menighetsrådet?
* Konfirmanter?
* Andre?

Klargjør loddbøker med navn, skriver/limer inn gevinstliste og Vippsnummer 761574 og deler ut til loddselgerne:

Saksbehandler

* Lager og holder gevinstlisten oppdatert
	+ *hver enkelt i rådet oppdaterer saksbehandler når de mottar nye gevinster*
* lager plakat som kan henges opp, legger på facebook og nettsider
* formidler annonsering av basaren til menighetsbladet «På Kirkevangen»

*Saken følges opp i september.*

Møtebehandling

Menighetsrådet drøftet saken og gjorde de nødvendigste vedtakene for fremdrift til neste møte.

Noen forslag til aktiviteter under basaren:

* Lykkehjul
* Gjett hvor mange erter det er i norgesglasset
* Ringspill
* Ball i bøtta (eks. 5 baller kr 10,-)

Vedtak

Snertingdal menighetsråd vedtar følgende for menighetsbasaren 2024:

Leder av basaren, som delegerer og følger sjekklisten: Liv Anne Lisbakken Normann

Avtaler med saksbehandler om avhenting av bankkort på kirkekontoret, gjør innkjøp av gavekort på CC Gjøvik med kr 2 000,- og handler leker/ gaver med inntil kr 3 000,-

* Eli Aalseth

Forespør gaver:

* Alle i menighetsrådet

Gavene kan legges i Seegård kirke.

Saksbehandler

* Lager og holder gevinstlisten oppdatert, noterer på Vippsnummer 761574
	+ *hver enkelt i rådet oppdaterer saksbehandler når de mottar nye gevinster*
* lager plakat som kan henges opp, legger på facebook og nettsider
* formidler annonsering av basaren til menighetsbladet «På Kirkevangen»

Ole Wilhelm Skundberg undersøker muligheten for å få lånt et «Lykkehjul»

Loddbøker klargjøres og deles ut med navn og nummerering i septembermøtet.

Saksbehandler tar med rodelister og rådet gjør fordeling.

43/24 Tidspunkt forordnede gudstjenester

|  |  |  |
| --- | --- | --- |
| Behandlet av | Møtedato | Saknr |
| 1 Snertingdal menighetsråd 2023-2027 | 07.08.2024 | 43/24 |

**Saksorientering**

Forrige menighetsråd hadde sak om forordnede gudstjenester oppe i oktober 2023. Her ble det drøftet muligheten for å endre tidspunkt for gudstjenestene. Det ble da bestemt å prøve noen kveldsgudstjenester hvor sokneprest, Berit Rinde, skulle samhandle om tidspunkter sammen med organist og kirketjener. Videre skulle man se responsen på tilbudet, før en eventuell ny vurdering skulle gjøres.

Snertingdal- og Biri menigheter har de siste årene hatt en organist i 100% stilling. Det ble vedtatt etter en prøveordning under menighetsrådet 2015-2019, at de faste tidspunktene for gudstjenester fungerte godt med kl.10:00 i Biri og kl.12:00 i Snertingdal.

Under punktet om gudstjenestelivet i møtet som ble holdt sammen med Biri menighetsråd- og biskop Bonden 12.mai 2024, sa medlemmer fra Snertingdal og Biri at noen synes tidspunktene både kunne oppleves å være for tidlig og noen for sent.

Fremover *kan* det bli muligheter for å endre på tidspunkter på gudstjenestene. Dette forutsetter god nok tilgang til preste- og organistressurser, noe det foreløpig ikke er optimal oversikt over. Rådet kan likevel fatte et prinsippvedtak om det skulle være ønskelig å endre klokkeslettet. Som biskopen sa, «kanskje vi ikke får til alt, men vi skal få til noe»

Kveldsgudstjeneste 21.april fikk god respons fra fremmøtte og den neste er, som rådet kjenner til, 22.september kl.1900.

For neste år er det mulig å legge inn flere kveldsgudstjenester, Berit ser for seg *en* annenhver måned. Berit må samordne med kirkevergen slik at man sikrer tilgang på ansattresurser og det vil derfor være fint om hun får ansvar for å sette opp et forslag på disse i gudstjenesteplanen for 2025.

**Forslag til vedtak**

Snertingdal menighetsråd fatter prinsippvedtak for forordnede gudstjenester i soknet:

* Der det er mulig vil tidspunktet endres fra kl.1200 til kl.1100

*/eventuelt/*

* Fra da man ser at klokkeslettet kan endres kontinuerlig/ fast, vil denne endres fra kl.1200 til kl.1100

Videre vedtas det å ha «antall» kveldsgudstjeneste annenhver måned fra 2025.

Møtebehandling

Menighetsrådet drøftet saken og eniges at kl.1100 er den *gamle kirketiden*, og som de enstemmig ønsker å ha fast for gudstjenestene.

En oversikt med organistordning i gudstjenestene ut året- er ønskelig.

Kan koret brukes mer under gudstjenester?

Vedtak

Snertingdal menighetsråd fatter prinsippvedtak for forordnede gudstjenester i soknet:

Fra da man ser at klokkeslettet kan endres, vil denne fastsettes fra kl.1100

Saksbehandler sender ut invitasjon til Gullkonfirmantene i morgen, 8.august med klokkeslettet kl.1100, etter å dobbeltsjekke muligheten for dette med prost og kirkeverge.

Videre ønsker rådet å vedta en kveldsgudstjeneste i måneden der det er praktisk mulig, fra 2025. Henholdsvis en ordinær gudstjeneste i Nykirke og en i Seegård, i tillegg en kveldsgudstjeneste.

Orienteringssaker

44/24 Konfirmasjon 2024

|  |  |  |
| --- | --- | --- |
| Behandlet av | Møtedato | Saknr |
| 1 Snertingdal menighetsråd 2023-2027 | 07.08.2024 | 44/24 |

**Saksorientering**

Konfirmantene i Gjøvik kirkekommune sendes på leir til Tomb VGS i Råde 5.august og er tilbake 9.ausgust. Og i september er det klart for konfirmasjon.

Konfirmasjonsgudstjenestene foregår 1.september i Seegård kirke, med 1 konfirmant, - og 15.september i Nykirke med 11 konfirmanter.

Før dette, skal det være kappeprøving og fotografering 29.august kl.1800 I Nykirke. Kappene sjekkes, eventuelt vaskes, for så at navn på konfirmanten festes på den aktuelle kappen. Saksbehandler har fått bekreftelse fra Britt Stensvold og Lene Toppen om at de tar disse oppgavene også i år, som foregående år.

Lene blir også med som kirkevert konfirmasjonsdagene, sammen med de som allerede er satt opp. Som Lene formidler er det greit å være to kirkeverter disse dagene.

Liv Ingund Ødegaard har takket ja til å synge i konfirmasjonsgudstjenestene.

**Forslag til vedtak**

Saken tas til orientering

Møtebehandling

Vedtak

Saken tas til orientering

45/24 Orienteringer august

|  |  |  |
| --- | --- | --- |
| Behandlet av | Møtedato | Saknr |
| 1 Snertingdal menighetsråd 2023-2027 | 07.08.2024 | 45/24 |

**Saksorientering**

* Vedlegg, brev fra Misjonssambandet
* *Vedlegg, brev fra biskop Bonden, oppfordring om å støtte årets TV-aksjon som går til Barnekreftforeningen*
* Ole Wilhelm Skundberg orienterer:
	+ Mekkeklubben

Det er stedsutviklingen i Snertingdal som står bak klubben som foregår i «Orgelfabrikken». Stiftelsesmøte har trolig ikke vært ennå. Usikkert om trosopplæringen skal være med i prosjektet.

* + Gnistfanger

Det er store forskjeller på pris utfra størrelse og kvalitet. Det er en liten fanger som brukes i dag. Men er det egentlig behov for ny og større? Det fyres i hovedsak med bjørk de få gangene peisen brukes, og denne gnistrer ikke.

* + Kamera i Seegård kirke

Kirkevergen har vært i kontakt med Alexander Ranum Nilsen, men det foreligger foreløpig ingen priser. Ole Jakob Rustad tar dirkete kontakt via alexander@ranumfilm.no

* + Annet?

**Forslag til vedtak**

Sakene tas til orientering.

Møtebehandling

Kommentarer og informasjon er skrevet i sort under gjeldende punkter.

Vedtak

Sakene tas til orientering.

Eventuelt